கேள்வி: புக்கிட்திங்கி மாநகரம் - பொது குறித்து விரிவாக சொல்லுங்கள்.
பதில்: இது சிங்கலங் எரிமலை (செயலற்றது) மற்றும் மெராப்பி எரிமலை (இன்னும் செயலில் உள்ளது) ஆகிய எரிமலைகளுக்கு அருகில் அமைந்துள்ளது. இந்த மாநகரம் கடல் மட்டத்திலிருந்து 930 மீ உயரத்தில் உள்ளது. மேலும், இந்த நகரம் 16.1 ° முதல் 24.9&nbsp;°C வரை வெப்பநிலையுடன் குளிர்ந்த காலநிலையைக் கொண்டுள்ளது. புக்கிட்திங்கி முன்பு ஃபோர்ட் டி கோக் என்று அழைக்கப்பட்டது. ஒரு காலத்தில் "பரிஜ்ஸ் வான் சுமடேரா" என்றும் அழைக்கப்பட்டது. இந்தோனேசியா குடியரசின் (பி.டி.ஆர்.ஐ) அவசரகால அரசாங்கத்தின் போது இந்த நகரம் இந்தோனேசியாவின் தலைநகராக இருந்தது. இது பி.டி.ஆர்.ஐயின் தலைநகராக மாறுவதற்கு முன்பு, டச்சு ஈஸ்ட் இண்டீஸ் காலத்திலும் ஜப்பானிய காலனித்துவ காலத்திலும் இந்த நகரம் அரசாங்கத்தின் மையமாக இருந்தது. மேற்கு சுமத்ராவின் முன்னணி சுற்றுலா நகரமாகவும் புக்கிட்திங்கி அறியப்படுகிறது. இது மலேசியா நெகிரி செம்பிலான், சிரம்பான் இணைந்து இரட்டை நகரமாக உள்ளது. நகரின் மையத்தில் அமைந்துள்ள ஜாம் கடாங், கடிகார கோபுரம் நகரத்தின் அடையாளமாகவும், நன்கு பார்வையிடப்பட்ட சுற்றுலாத் தலமாகவும் விளங்குகிறது.
கேள்வி: புக்கிட்திங்கி மாநகரம் - பிரபலமானவர்களின் பிறப்பிடம் என்பது என்ன?
பதில்: இந்தோனேசியாவின் மூத்த அரசியல்வாதியும்; இந்தோனேசிய விடுதலைக்கு ஆயத்தப் பணிகளை மேற்கொள்வதற்கான குழு போராடியவருமான முகமது அட்டா, இந்தோனேசிய அரசியல் தலைவரான ஆசாத் ஆகியோரின் பிறப்பிடமாக இந்த நகரம் விளங்குகிறது. இந்த நகரின் தென்மேற்கில் அமிந்துள்ள கோத்தோ காடாங் ''(Koto Gadang)'' கிராமத்தில் பிறந்த அரசியல்வாதிகள், அமைச்சர்கள், மருத்துவர்கள், பொருளாதார வல்லுனர்கள், கலைஞர்கள் இந்தோனேசியாவிற்கு, பெரும் பங்களிப்பு செய்துள்ளனர். அவர்களில், சுல்தான் ஜாகிர், அகஸ் சலீம், பகதெர் தோகான், ரோகானா குடாஸ், எமில் சலீம், டாக்டர். சியாகிர் போன்றோர் குறிப்பிடத்தக்கவர்கள் ஆவர்.
கேள்வி: புக்கிட்திங்கி மாநகரம் - சகோதரி நகரங்கள் பற்றி தகவல் சொல்.
பதில்: *சிரம்பான், மலேசியா